text: मुंबई : परिणिति चोपड़ा इन दिनों अर्जुन कपूर के साथ आने वाली अपनी फिल्म 'नमस्ते इंग्लैंड' को लेकर चर्चा में हैं। फिल्म के प्रमोशन को लेकर वे काफी व्यस्त चल रही हैं। हाल ही में फिल्मफेयर मैगजीन को दिए एक इंटरव्यू में उन्होंने अपनी बहन प्रियंका चोपड़ा और उनके मंगेतर निक जोनास को लेकर कई अहम खुलासे किए हैं। परिणिती ने बताया कि प्रियंका चोपड़ा को निक जोनास ने जब प्रपोज किया था तो वे पहली सदस्य थी जिन्हें प्रियंका ने सबसे पहले कॉल करके इसकी जानकारी दी थी।